Kääbus-karihiir
Kääbus-karihiir (Sorex minutissimus) on liik väikesi imetajaid karihiirlaste sugukonnast karihiirte perekonnast. Eestist on teda leitud üks kord, 1971. aastal, kuid kuna kirjeldatud isendi säilmeid pole olnud võimalik kontrollida, pole liigi õige määrang kindel. Ta on Eesti kõige väiksem imetaja ja maailmas kehamassi väiksuselt teine imetaja. Kääbus-karihiir elab meelsasti mustikametsades. Keha on 4 cm pikk, saba 2,5 cm, keha mass on 1,5–4 grammi.